cyanic-selkie/wikianc huggingface dataset:
California Über Alles
Εξωτερικοί σύνδεσμοι
Κατηγορία:Τραγούδια του 1979 Κατηγορία:Τραγούδια των Dead Kennedys Κατηγορία:Singles του 1979 Κατηγορία:Τραγούδια διαμαρτυρίας
Κατάλογος έργων του Πιζανέλλο
Η σελίδα αυτή περιέχει εικονογραφημένο κατάλογο των έργων του Πιζανέλλο
2. Μετάλλια
Ο Πιζανέλλο υπήρξε ο μεγαλύτερος ίσως κατασκευαστής μεταλλίων μέχρι σήμερα, έχοντας επαναφέρει την ρωμαϊκή αντίληψη περί νομισματοκοπίας: προσωπογραφία στο εμπρός μέρος του νομίσματος (εδώ του μεταλλίου) και συμβολικές παραστάσεις στο πίσω μέρος.
Το μέγεθος του μεταλλίου ήταν, κατά κανόνα, ανάλογο της πολιτικής σπουδαιότητας του εικονιζομένου: των ηγεμόνων μεγαλύτερα, των λογίων μικρότερα. Λογικό, γιατί κατά πάσαν πιθανότητα, οι ηγεμόνες, φιλότεχνοι όλοι, πλήρωναν για τα μετάλλια των λογίων.
Όλα σχεδόν τα μετάλλια φέρουν στην πίσω όψη την υπογραφή του καλλιτέχνη: OPUS PISANI PICTORIS (έργο του ζωγράφου από την Πίζα). Κόβονταν σε περιορισμένο αριθμό και σήμερα αποτελούν πολύτιμα αποκτήματα των μεγαλυτέρων μουσείων του κόσμου.
Κατηγορία:Κατάλογοι έργων τέχνης
Chevrolet Silverado
Το Chevrolet Silverado είναι μια σειρά από επαγγελματικά οχήματα που κατασκευάζονται από την αμερικανική αυτοκινητοβιομηχανία Chevrolet, μέλος του ομίλου της General Motors. Το μοντέλο παράγεται από τον Ιούνιο του 1998 μέχρι και σήμερα, σε 4 διαδοχικές γενιές, με τις πρώτες πωλήσεις να ξεκινάνε τον Αύγουστο του 1998, για τη σεζόν (model year) του 1999. Μέχρι το 2003 παράγονταν μαζί με το Chevrolet C/K. Το Silverado είναι αρκετά δημοφιλές παγκοσμίως, λόγω της υψηλής ποιότητάς του.
Το Silverado επίσης κυκλοφορεί ως το GMC Sierra σε μερικές χώρες και περιοχές. Οι συνολικές πωλήσεις και των δύο στις ΗΠΑ έχουν ξεπεράσει τα 17 εκατομμύρια οχήματα. Η General Motors σκέφτεται να το αντικαταστήσει με το VIA VTRUX, το οποίο είναι ένα ηλεκτρικό φορτηγό.
Επιλογές κινητήρα
- V8 βενζινοκινητήρα 6.0 λίτρων που αποδίδει ισχύ 360 ίππους και 380 lbf-ft ροπής,
- V8 βενζινοκινητήρας 6.6 λίτρων με άμεσο ψεκασμό που αποδίδει ισχύ 401 ίππους και 464 lbf-ft ροπής,
Συνδυάζονται με αυτόματο κιβώτιο ταχυτήτων 6L90 έξι σχέσεων.
- Ένας Duramax 6.6 λίτρων Turbo-Diesel που αποδίδει ισχύ 445 ίππους και 910 lbf-ft ροπής.
Συνδυάζεται με ένα αυτόματο κιβώτιο ταχυτήτων της Allison 10 σχέσεων.
Εξωτερικοί σύνδεσμοι
Silverado Κατηγορία:Αμερικανικά αυτοκίνητα Κατηγορία:Επαγγελματικά αυτοκίνητα
Ποινικά Δικαστήρια
Τα Ποινικά Δικαστήρια είναι τα δικαστήρια εκείνα τα οποία δικάζουν εγκλήματα (ποινικά αδικήματα) επιβάλλοντας στους δράστες τους τις προβλεπόμενες από το νόμο ποινές. Αποτελούν τα αρμόδια όργανα της Πολιτείας για την τιμωρία των δραστών για πράξεις οι οποίες από τον νόμο έχουν χαρακτηριστεί ως άδικες και τιμωρητέες. Κατά το Σύνταγμα, άρθρο 96 παράγραφος 1:
Η ύπαρξη ποινικών δικαστηρίων αποτελεί δημοκρατική κατάκτηση των τελευταίων αιώνων και θεμελιώδες δικαίωμα του κάθε κατηγορουμένου. Παλαιότερα οι ποινές επιβάλλονταν από τον απόλυτο μονάρχη χωρίς δίκη, κατά βούλησιν. Σήμερα ισχύει η αρχή nulla poena sine processu, δεν μπορεί να επιβληθεί δηλαδή καμία ποινή χωρίς να προηγηθεί δίκαιη δίκη από ανεξάρτητο δικαστήριο, στο οποίο ο κατηγορούμενος θα έχει τη δυνατότητα να υπερασπιστεί τον εαυτό του.
Σύμφωνα με την αρχή της "ενιαίας δικαιοδοσίας", η οποία ισχύει σε πολλά κράτη, όπως και στην Ελλάδα, τα ποινικά δικαστήρια δε συγκροτούνται από ειδικούς ποινικούς δικαστές, αλλά από τους ίδιους δικαστές που συγκροτούν και τα Πολιτικά Δικαστήρια, προκειμένου να αποφευχθεί η σκλήρυνση και η επαγγελματική διαστροφή των δικαστών. Υπάρχει ο φόβος ότι, αν ένας δικαστής δικάζει εγκλήματα επί πολλά χρόνια καθημερινά, στο τέλος θα αντιμετωπίζει κάθε υπόθεση σαν ρουτίνα και θα ρέπει προς γενικεύσεις, ενώ ο νόμος απαιτεί η κάθε υπόθεση να δικάζεται ως ξεχωριστό γεγονός και η τιμωρία του δράστη να είναι ανάλογη με την προσωπικότητά του.
Τα λιγότερο σημαντικά εγκλήματα (ελαφρά πλημμελήματα) δικάζονται από μονομελή δικαστήρια, ώστε να επιτυγχάνεται ταχεία απόδοση δικαιοσύνης. Τα βαρύτερα όμως (βαρύτερα πλημμελήματα και κακουργήματα) δικάζονται από πολυμελή δικαστήρια, ώστε να εξασφαλίζεται σε βάθος διαλεύκανση της υπόθεσης και ορθότερη απονομή δικαιοσύνης. Τα ποινικά δικαστήρια συγκροτούνται στην πλειοψηφία τους αποκλειστικά από τακτικούς δικαστές, εκτός από αυτά που δικάζουν τα σοβαρότερα εγκλήματα, τα κακουργήματα, τα οποία συγκροτούνται από τακτικούς δικαστές και ενόρκους (Μικτά Ορκωτά Δικαστήρια).Οι ένορκοι παρουσιάζουν το πλεονέκτημα ότι γι' αυτούς η συγκεκριμένη δίκη είναι ένα μοναδικό και ανεπανάληπτο γεγονός, οπότε την αντιμετωπίζουν ενδεχομένως με μεγαλύτερη προσοχή και περίσκεψη από τους τακτικούς δικαστές. Επίσης η καταδίκη του κατηγορουμένου από ενόρκους (λαϊκούς δικαστές) τού δείχνει ότι η πράξη του δεν αποδοκιμάζεται μόνο από τακτικούς δικαστές, από ανθρώπους δηλαδή που "έχουν ως επάγγελμά τους την αποδοκιμασία και την τιμώρηση", αλλά και από απλούς καθημερινούς συνανθρώπους του σαν κι αυτόν.
Ειδικά για την ποινική δίκη το άρθρο 2 του 7ου Πρόσθετου Πρωτοκόλλου στην Ευρωπαϊκή Σύμβαση για τα Δικαιώματα του Ανθρώπου κατοχυρώνει το δικαίωμα του κατηγορουμένου σε ένδικα μέσα, το δικαίωμά του δηλαδή να ζητήσει επανάκριση της υπόθεσής του από ανώτερο δικαστήριο. Όλες οι αποφάσεις των ελληνικών ποινικών δικαστηρίων προσβάλλονται με ένδικα μέσα.
Ανώτατο δικαστήριο στην ποινική δικαιοσύνη, όπως και στην πολιτική δικαιοσύνη, είναι ο Άρειος Πάγος. Ο Άρειος Πάγος δεν εξετάζει τα πραγματικά περιστατικά μιας υπόθεσης, παρά μόνο αν τα κατώτερα δικαστήρια (δικαστήρια ουσίας) εφάρμοσαν σωστά το νόμο ή αν υπέπεσαν σε νομικό σφάλμα. Αν συμβαίνει το τελευταίο, ο Άρειος Πάγος αναιρεί την απόφαση και αναπέμπει την υπόθεση στο αρμόδιο δικαστήριο για να επανεκδικαστεί.
Παραπομπές
Κατηγορία:Δικαστικές αρχές Κατηγορία:Ποινική Δικονομία
Αντρέου Φοντάς
Ο Αντρεου Φοντάς (ισπ:Andreu Fontàs i Prat) ή Αντρέου Φοντάς ι Πρατ είναι Ισπανός ποδοσφαιριστής που αγωνίζεται για λογαριασμό της Μπαρτσελόνα στην Πριμέρα Ντιβιζιόν. Για την σεζόν 2012-13 αγωνίζεται στην Ρεάλ Μαγιόρκα υπό την μορφή δανεικού.
Καριέρα
Γεννήθηκε στην Μπανιόλες και ξεκίνησε να παίζει ποδόσφαιρο, στην τοπική ομάδα της πόλης. Πριν καλά καλά συμπληρώσει 16 χρόνια ζωής, η Χιρόνα τον απέκτησε, όμως έναν χρόνο αργότερα ο νεαρός αριστεροπόδαρος άσος, μετακόμισε στη Λα Μασία.
Τον καλοκαίρι του 2007, σε ηλικία 17 ετών, ο Αντρέου Φοντάς εντάχθηκε στα τμήματα υποδομής του συλλόγου, ο οποίος τον απέκτησε έναντι 5.000 ευρώ. Στις 31 Αυγούστου του 2009, ο Καταλανός στόπερ πραγματοποίησε το ντεμπούτο του με την πρώτη ομάδα, αντικαθιστώντας στο '84 της αναμέτρησης με την Σπόρτινγκ Χιχόν (3-0), τον Ζεράρ Πικέ. Βρέθηκε και επίσημα στην πρώτη ομάδα τον Μάρτιο του 2011, καθώς διαγνώστηκε όγκος στο ήπαρ στον Ερίκ Αμπιντάλ και τον Δεκέμβριο, πέτυχε το παρθενικό του τέρμα υπό τις οδηγίες του Πεπ Γκουαρδιόλα, βρίσκοντας δίχτυα κόντρα στην Ρουμπίν Καζάν.
Περίπου έναν χρόνο αργότερα και συγκεκριμένα στις 12 Ιανουαρίου του 2012, ο Φοντάς υπέστη ρήξη έσω πλαγίου χιαστού συνδέσμου στο δεξί του γόνατο, με αποτέλεσμα να χάσει όλη την χρονιά. Το 2012, το καλοκαίρι επέστρεψε, ακολούθησε την προετοιμασία, αρνήθηκε προτάσεις, όμως εν τέλει παραχωρήθηκε δανεικός στην Ρεάλ Μαγιόρκα (15/10), μέχρι το τέλος της χρονιάς.
Τίτλοι
Οι τίτλοι του με την Μπαρτσελόνα
Εξωτερικοί σύνδεσμοι
Κατηγορία:Καταλανοί ποδοσφαιριστές Κατηγορία:Ισπανοί ποδοσφαιριστές Κατηγορία:Ποδοσφαιριστές Μπαρτσελόνα Φ Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Εθνικής Ισπανίας Κ21 Κατηγορία:Ποδοσφαιριστές Εθνικής Ισπανίας Κ20
Πτολεμαίος ΙΔ΄ Φιλοπάτωρ
Βιογραφικά στοιχεία
Μετά τον θάνατο του μεγαλύτερου αδελφού του, Πτολεμαίου ΙΓ΄ Θεού Φιλοπάτωρος, κατά τη διάρκεια του εμφυλίου πολέμου για τη διαδοχή του θρόνου, η Κλεοπάτρα Ζ΄ τον όρισε συμβασιλέα της. Ωστόσο η εξουσία του αυτή ήταν κατ' όνομα μόνο, εφόσον τη χώρα στην πράξη κυβερνούσε η Κλεοπάτρα Ζ΄ με τον εραστή της Ιούλιο Καίσαρα. Όταν το έτος 46 π.Χ. η Κλεοπάτρα ταξίδευσε στη Ρώμη με τον γιο της, πήρε μαζί της και τον δεκατριάχρονο Πτολεμαίο ΙΔ΄. Η δολοφονία του Καίσαρα τον Μάρτιο του 44 π.Χ. από τους πολιτικούς του αντιπάλους ανέτρεψε τα όνειρα της Κλεοπάτρας για την ίδρυση μιας αυτοκρατορίας με κεφαλή την ίδια και τον Ρωμαίο στρατηλάτη, έτσι πήρε τους συγγενείς της και επέστρεψε στην Αίγυπτο. Λίγο αργότερα ο Πτολεμαίος ΙΔ΄ άφησε την τελευταία του πνοή. Ο λόγος παραμένει άγνωστος, ωστόσο ορισμένες από τις αρχαίες πηγές υποστηρίζουν, πως πιθανώς να θανατώθηκε από την Κλεοπάτρα Ζ΄, προκειμένου να συμβασιλεύει η ίδια με τον γιο της από τον Καίσαρα, τον Πτολεμαίο ΙΕ΄ Καισαρίωνα.
Εξωτερικοί σύνδεσμοι
Κατηγορία:Φαραώ της δυναστείας των Πτολεμαίων Κατηγορία:Ελληνιστική περίοδος
Μπουμπουλίνα (ταινία)
Το Μπουμπουλίνα είναι μια ταινία του ελληνικού κινηματογράφου σε σκηνοθεσία Κώστα Ανδρίτσου, σενάριο Νέστορα Μάτσα και Κώστα Ασημακόπουλου και παραγωγή της Φάρος Φιλμ. Αναφέρεται στην ηρωίδα της Επανάστασης του 1821 Λασκαρίνα Μπουμπουλίνα, την οποία ενσαρκώνει η Ειρήνη Παπά.
Πλοκή
Η Λασκαρίνα Μπουμπουλίνα μένει χήρα, όταν ο καπετάνιος άντρας της πνίγεται στη διάρκεια ενός ταξιδιού.Μένοντας μόνη με τρία παιδιά, η Λασκαρίνα παντρεύεται έναν άλλο καπετάνιο ο οποίος όμως σκοτώνεται σε μια μάχη ενάντια σε πειρατές. Μένοντας για δεύτερη φορά, η Λασκαρίνα αποφαίζει να μεταβεί από τις Σπέτσες στην Οδησσό, για να συναντηθεί με μέλη της Φιλικής Εταιρείας. Συννενοείται μαζί τους να έχει ενεργό συμμετοχή στην Επανάσταση, συνεισφέροντας με τα πλοία της αλλά και με προσωπικό αγώνα. Συμμετέχει, έτσι στις πολιορκίες του Ναυπλίου και της Τρίπολης με μεγάλη επιτυχία.
Παραγωγή
Πρόκειται για την πρώτη φορά που η Ειρήνη Παππά εμφανίστηκε σε κινηματογραφική ταινία. Την ίδια κιόλας χρονιά, η Παπά ερμήνευσε ακόμα μία ηρωίδα της Επανάστασης, την κυρα-Φροσύνη, στην ταινία του Γρηγόρη Γρηγορίου Η λίμνη των στεναγμών.
Μέχρι το 2003, το μοναδικό αντίγραφο της ταινίας υπήρχε σε κασέτα VHS από παλιότερη μετάδοση της ΕΡΤ. Η ταινία τελικά αποκαταστάθηκε έπειτα από πρωτοβουλία του Εργαστηρίου Μελέτης Ελληνικού Κινηματογράφου και Τηλεόρασης (ΕΜΕΚΤ) του τμήματος Κινηματογράφου της Σχολής Καλών Τεχνών του ΑΠΘ.
Εξωτερικοί σύνδεσμοι
Μπουμπουλίνα Κατηγορία:Ταινίες του 1959 Κατηγορία:Ελληνόφωνες ταινίες Κατηγορία:Ελληνικές βιογραφικές ταινίες Κατηγορία:Ελληνικές ταινίες δράσης Κατηγορία:Ταινίες σε σκηνοθεσία Κώστα Ανδρίτσου Κατηγορία:Ταινίες με μουσική σύνθεση Κώστα Καπνίση Κατηγορία:Ταινίες γυρισμένες στην Ελλάδα Κατηγορία:Ελληνικές ασπρόμαυρες ταινίες Κατηγορία:Ελληνικές ιστορικές ταινίες
Κατάληψη της Καλλίπολης από τους Οθωμανούς
Η Κατάληψη της Καλλίπολης από τους Οθωμανούς έλαβε χώρα τον Μάρτιο του 1354 - μέχρι τότε, η Καλλίπολη ήταν κτήση της Βυζαντινής Αυτοκρατορίας. Μετά από πολλές ήττες που υπέστη τον τελευταίο μισό αιώνα, η Βυζαντινή Αυτοκρατορία είχε χάσει σχεδόν όλες τις κτήσεις της στην Ανατολία. Η έξοδος στο Αιγαίο και στη Θάλασσα του Μαρμαρά επέτρεπε στους Οθωμανούς να καταλάβουν τις νότιες περιοχές των Βαλκανίων και να επεκταθούν στη Σερβία και στην Ουγγαρία.
Κατάληψη της Καλλίπολης
Κατά τη διάρκεια του βυζαντινού εμφυλίου πολέμου 1352-1357, οι Τούρκοι μισθοφόροι ενώθηκαν με τον Αυτοκράτορα Ιωάννη ΣΤ' και λεηλάτησαν το θέμα Θράκης, ενώ κατέλαβαν επίσης και το μικρό οχυρό της Τζύμπης πλησίον της Καλλίπολης. Στις 2 Μαρτίου 1354, ένας σεισμός κατέστρεψε εκατοντάδες χωριά και πόλεις στην περιοχή. Σχεδόν κάθε κτήριο στην Καλλίπολη καταστράφηκε, αναγκάζοντας τους Έλληνες κατοίκους να εκκενώσουν την πόλη. Σε λιγότερο από ένα μήνα, ο Σουλεϊμάν πασάς κατέλαβε την πόλη, την οχύρωσε γρήγορα και την κατοίκησε με τουρκικές οικογένειες από τα βάθη της Ανατολίας.
Επακόλουθα
Ο Ιωάννης ΣΤ' προσέφερε χρηματική αποζημίωση στον Οθωμανό Σουλτάνο Ορχάν ώστε αυτός να εκκενώσει την πόλη, αλλά η προσφορά του δεν έγινε δεκτή. Ο Σουλτάνος, σύμφωνα με αναφορές, δήλωσε ότι δεν κατέλαβε την πόλη δια της βίας και δεν θα μπορούσε να εγκαταλείψει κάτι που του «έχει παραχωρηθεί από τον Αλλάχ». Στην Κωνσταντινούπολη ξέσπασε πανικός, καθώς οι κάτοικοι της βυζαντινής πρωτεύουσας θεώρησαν πως οι Τούρκοι θα επιτεθούν σύντομα στην πόλη. Εξαιτίας αυτού, ο Καντακουζηνός εκθρονίστηκε τον Νοέμβριο του 1354. Η Καλλίπολη έγινε μεγάλο προγεφύρωμα που χρησιμοποιήθηκε από τους Οθωμανούς για τη μετέπειτα επέκταση τους στην Ευρώπη. Σε λιγότερα από 10 χρόνια, σχεδόν ολόκληρη η Θράκη έπεσε στα χέρια των Τούρκων, εκτός της Αδριανούπολης.
Παραπομπές
Κατηγορία:Μάχες των Βυζαντινο-Οθωμανικών Πολέμων
Advanced Materials (επιστημονικό περιοδικό)
Το Advanced Materials είναι διεθνές έγκριτο επιστημονικό περιοδικό, με «τυφλό» σύστημα κριτών (peer-reviewed), το οποίο καλύπτει επιστημονικά αντικείμενα της χημείας, της φυσικής, της νανοτεχνολογίας, της μεταλλουργίας και των βιοϋλικών. Το περιοδικό αυτό δημοσιεύει σύντομες ανακοινώσεις, άρθρα ανασκόπησης και ειδικά άρθρα, σε εβδομαδιαία βάση.
Ιστορικό
Ιδρύθηκε το 1988 ως ένα επιστημονικό περιοδικό της χημείας, τότε υπό την ονομασία «Angewandte Chemie». Ο ιδρυτής και πρώτος αρχισυντάκτης ήταν ο καθηγητής Peter Goelitz. Σήμερα, αρχισυντάκτης (Editor in-chief) του περιοδικού είναι ο Dr. Jos Lender. Η συντακτική επιτροπή του Advanced Materials είναι πολυπρόσωπη και αποτελείται κυρίως από πανεπιστημιακούς καθηγητές εγνωσμένης αξίας.
Δείκτης απήχησης
Σύμφωνα με το έγκυρο Journal Citation Reports, το περιοδικό Advanced Materials, το 2019, είχε έναν πάρα υψηλό δείκτη απήχησης (Impact factor), 27.398, από τους υψηλότερους για περιοδικά κύρους.
Εξωτερικοί σύνδεσμοι
Κατηγορία:Επιστημονικά περιοδικά
Ακρίτες
Ακρίτες αποκαλούνταν από τους Βυζαντινούς οι φύλακες των συνόρων, που την εποχή εκείνη τα ονόμαζαν «άκρες». Οι ακρίτες αντικατέστησαν τους milites limitaneos (στρατός που φύλαγε τα σύνορα) των αυτοκρατορικών χρόνων της Ρώμης, τους οποίους οι Ρωμαίοι αυτοκράτορες είχαν εγκαταστήσει μονίμως για να προφυλάξουν τη χώρα από αιφνιδιασμούς και επιδρομές των βαρβάρων.
Στους ακρίτες δωρίζονταν κτήματα για να τα καλλιεργούν και απαλλάσσονταν από τους φόρους, με μόνη υποχρέωση να φυλάσσουν τα σύνορα από τις επιδρομές των Αράβων και των απελατών (μεσαιωνικοί κλέφτες). Ήταν δηλαδή ένα είδος μόνιμων μισθοφόρων φρουρών και στρατιωτών.
Τον αριθμό τους ελάττωσε ο Μέγας Κωνσταντίνος όταν εγκατέστησε πολλούς από αυτούς στις πόλεις. Την εποχή του αυτοκράτορα Ιουστινιανού το σώμα των ακριτών σχεδόν διαλύθηκε, αλλά όταν ξεκίνησαν οι επιδρομές των Αράβων την εποχή του αυτοκράτορα Ηρακλείου, το σώμα των ακριτών αναπτύχθηκε πάλι και διατηρήθηκε μέχρι τους χρόνους των εικονομάχων.
Αργότερα, ο Μιχαήλ Παλαιολόγος διέλυσε ουσιαστικά τους ακρίτες όταν κατάργησε το αφορολόγητο και τους επέβαλε φόρους. Το αποτέλεσμα ήταν καταστροφικό, αφού πολλοί από τους ακρίτες αγανάκτησαν και πήγαν με τους Σελτζούκους Τούρκους, που την εποχή εκείνη είχαν ήδη αναπτυχθεί στις μικρασιατικές χώρες. Οι υπόλοιποι ακρίτες αφού δεν είχαν προσωπικό ενδιαφέρον για την τήρηση της ασφάλειας των συνόρων, τα παραμέλησαν με αποτέλεσμα αυτά να αφεθούν ανοιχτά στους Τούρκους και τον επεκτατισμό τους.
Την εποχή της δόξας τους (7ος – 10ος αιώνας) οι ακρίτες αγωνίζονταν ακατάπαυστα εναντίον των Σαρακηνών καί τῶν απελατών. Η ζωή τους ήταν κατ’ εξοχήν πολεμική και επικίνδυνη, ιδιαίτερα στις παραμεθόριες περιοχές της Μικράς Ασίας και ειδικότερα στην Καππαδοκία. Αυτό συνετέλεσε στην ανάπτυξη πνεύματος ηρωικού (ανάλογο με αυτό της μεσαιωνικής Δύσης), στο οποίο και οφείλεται η γένεση και ανάπτυξη ποίησης κατ’ εξοχήν ηρωικής, της λεγόμενης «ακριτικής». Λείψανα τέτοια έχουμε μέχρι και σήμερα στα παραδοσιακά δημοτικά τραγούδια μας και ιδιαίτερα στο σωζόμενο σε χειρόγραφα μεσαιωνικό «έπος του Βασίλειου Διγενή Ακρίτα». Οι υπόλοιποι εξυμνούμενοι ήρωες ακρίτες όπως ο Ανδρόνικος, ο Αρμούρης, ο Βάρδας Φωκάς, ο Νικηφόρος, ο Πετροτράχηλος, ο Πορφύρης και άλλοι.
Σήμερα οι Έλληνες συνεχίζουν να αποκαλούν «ακρίτες» τους κατοίκους της Ελλάδας που ζουν κοντά στα σύνορα, ως κατάλοιπο του παρελθόντος.
Παραπομπές
Κατηγορία:Στρατιωτικοί σχηματισμοί της Βυζαντινής Αυτοκρατορίας Κατηγορία:Τίτλοι στην Αρχαία Ελλάδα Κατηγορία:Μικρασιατικός Ελληνισμός Κατηγορία:Καππαδοκία
Δήμος Καρδίτσας
Ο Δήμος Καρδίτσας είναι Δήμος της περιφέρειας Θεσσαλίας με έδρα την Καρδίτσα. Η συνολική έκταση του Δήμου είναι 647,387 τ.χλμ και ο πληθυσμός του 56.747 κάτοικοι σύμφωνα με την Απογραφή του 2011.
Η σημερινή μορφή του Δήμου προέκυψε με το Πρόγραμμα Καλλικράτης, από την επέκταση του αρχικού Δήμου Καρδίτσας με τη συγχώνευση σε αυτόν των προϋπαρχόντων Δήμων Ιτάμου, Καλλιφώνου, Κάμπου, και Μητρόπολης.
thumb|300px|Τοπογραφικός χάρτης του Δήμου Καρδίτσας.
Δημοτικές ενότητες και οικισμοί
thumb|300px|Χάρτης των δημοτικών ενοτήτων (πρώην δήμων και κοινοτήτων) του Δήμου Καρδίτσας. {{legend|red|1 - [[#Καρδίτσας|Καρδίτσας}} {{legend|blue|2 - Ιτάμου}} {{legend|lightgreen|3 - Καλλιφώνου}} {{legend|gold|4 - Κάμπου}} {{legend|magenta|5 - Μητρόπολης}} ]] Ο Δήμος Καρδίτσας διαιρείται σε 5 «Δημοτικές Ενότητες» (Δ.Ε.), οι οποίες αντιστοιχούν στους 5 συγχωνευθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.
Πιο συγκεκριμένα (σε αγκύλη ο μόνιμος πληθυσμός, σύμφωνα με την Απογραφή του 2011) :
Δ.Ε. Καρδίτσας
Η Δημοτική Ενότητα Καρδίτσας, από την οποία αποτελούνταν ο δήμος πριν την επέκτασή του, έχει έκταση 110.086 στρέμματα και πληθυσμό 44.002 κατοίκους.
Περιλαμβάνει τη Δημοτική Κοινότητα Καρδίτσας και τις παρακάτω Τοπικές Κοινότητες και οικισμούς:
Δ.Ε. Ιτάμου
Η Δημοτική Ενότητα (πρώην δήμος) Ιτάμου βρίσκεται στη νότια πλευρά της Πίνδου. Καταλαμβάνει έκταση 234.384 στρέμματα και έχει συνολικό πληθυσμό 2.657 κατοίκους.
Περιλαμβάνει τις παρακάτω τοπικές κοινότητες και οικισμούς:
Διατελέσαντες δήμαρχοι Ιτάμου
Δήμαρχοι διετέλεσαν τα εξής πρόσωπα :
Δ.Ε. Καλλιφώνου
Η Δημοτική Ενότητα (πρώην δήμος) Καλλιφώνου βρίσκεται στη νότια πλευρά της Πίνδου. Καταλαμβάνει έκταση 154.623 στρέμματα και έχει συνολικό πληθυσμό 2.501 κατοίκους.
Παναθηναϊκός αμφορέας (Βρετανικό Μουσείο αρ. 133)
Περιγραφή
Η μπροστινή όψη εικονίζει τη θεά Αθηνά ανάμεσα σε δύο κίονες με αλέκτορες. Ο χιτώνας είναι διακοσμημένος με σταυρούς, στην Ασπίδα είναι ζωγραφισμένο ένας γενειοφόρος όφις με ανοιχτό το στόμα.
Η πίσω όψη εικονίζει δύο γυμνούς έφηβους ιππείς με μακρυά κόμη που καλπάζουν προς τα δεξιά. Ο δεύτερος από δεξιά φοράει κορδέλα στα μαλλιά. Ο μπροστινός κρατάει το καμουτσίκι του υψωμένο.
Δήμος Καρδίτσας
Δ.Ε. Καλλιφώνου
Ο πρώην δήμος λειτούργησε από το 1999 έως το 2010 με έδρα το χωριό Καλλιφώνι.
Παναθηναϊκός αμφορέας (Βρετανικό Μουσείο αρ. 133)
Ερμηνεία
Ο αμφορέας είναι έπαθλο των Παναθηναίων, όπως υποδεικνύει η επιγραφή «Των Αθήνεθεν Άθλον», δηλαδή της κρατικής σφραγίδας που εξασφάλιζε το γνήσιο του αγγείου, σε αντίθεση με τα αντίγραφα που ήταν πολύ δημοφιλή, χωρίς όμως την επιγραφή αυτή.
Δήμος Καρδίτσας
Δ.Ε. Καλλιφώνου
Περιλαμβάνει τις παρακάτω τοπικές κοινότητες και οικισμούς:
Παναθηναϊκός αμφορέας (Βρετανικό Μουσείο αρ. 133)
Ιστορική τοποθέτηση
Ο αμφορέας χρονολογείται περίπου στο 515-500 π.Χ. Η τέχνη των ίππων ομοιάζει με την τέχνη του Εξηκία, ενώ η γραμμική διακόσμηση του χιτώνα της Αθηνάς συναντάται στον ύστερο μελανόμορφο ρυθμό.
Δήμος Καρδίτσας
Δ.Ε. Κάμπου
Η Δημοτική Ενότητα (πρώην δήμος) Κάμπου βρίσκεται στα βόρεια του Νομού Καρδίτσας. Καταλαμβάνει έκταση 90.400 στρέμματα και έχει συνολικό πληθυσμό 4.255 κατοίκους.
Ο πρώην δήμος λειτούργησε από το 1999 έως το 2010 με έδρα το χωριό Σταυρός.
Περιλαμβάνει τις παρακάτω τοπικές κοινότητες και οικισμούς:
Δ.Ε. Μητρόπολης
Η Δημοτική Ενότητα (πρώην δήμος) Μητρόπολης βρίσκεται στο κέντρο του Νομού Καρδίτσας. Καταλαμβάνει έκταση 57.894 στρέμματα και έχει συνολικό πληθυσμό 3.332 κατοίκους.
Ο πρώην δήμος λειτούργησε από το 1999 έως το 2010 με έδρα τη Μητρόπολη.
Περιλαμβάνει τις παρακάτω τοπικές κοινότητες και οικισμούς:
Διατελέσαντες δήμαρχοι Μητρόπολης
Δήμαρχοι διετέλεσαν τα εξής πρόσωπα :
Παραπομπές
Καρδίτσας Καρδίτσας
Βεντερίκος Ιωαννίνων
Γεωγραφικά στοιχεία
Ο Βεντερίκος στα όρια με την Περιφερειακή Ενότητα Θεσπρωτίας και απέχει 55 χιλιόμετρα Δ.-ΝΔ. από την πόλη των Ιωαννίνων, 43 χλμ. Α.-ΒΑ. από την Ηγουμενίτσα, 51 χλμ. ΝΔ. (μέσω Βουτσαρά) από την Ελεούσα (έδρα του δήμου). Συμπεριλαμβάνεται στα χωριά της Λάκκας Σούλι και είναι κτισμένος στην ανατολική πλευρά του υψώματος Άργανος σε υψόμετρο 650 μέτρα, νοτιοδυτικά από τη Βερενίκη της οποίας παλιότερα θεωρείτο συνοικισμός. Η ονομασία του χωριού προέρχεται από το σλαβικό vetrbnb που σημαίνει "ο του ανέμου" και δηλώνει τον "τόπο όπου φυσάει πολύ" ή τον "τόπο πού βρίσκεται στον αέρα, σέ απόκρημνο μέρος".
Διοικητικά στοιχεία
Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Βερενίκης. Σύμφωνα με το σχέδιο Καλλικράτης, μαζί με την Βερενίκη, την Κάτω Βερενίκη και την Παλαιοχώρα αποτελούν τη τοπική κοινότητα Βερενίκης της δημοτικής ενότητας Μολοσσών που υπάγεται στο δήμο Ζίτσας και σύμφωνα με την απογραφή 2011 απογράφονται 28 κάτοικοι.
Παραπομπές
Κατηγορία:Δήμος Ζίτσας Κατηγορία:Χωριά του νομού Ιωαννίνων
Κατάλογος τραγουδιών στην κορυφή του Billboard Hot 100 (2023)
Το Billboard Hot 100 είναι ένας κατάλογος με τραγούδια στις ΗΠΑ, όπως καταγράφονται κάθε εβδομάδα στο περιοδικό "Billboard" το οποίο κυκλοφορεί εβδομαδιαίως στις Ηνωμένες Πολιτείες Αμερικής και τα στοιχεία συντάσσονται από την Luminate Data. Οι κατατάξεις πωλήσεων προκύπτουν από τη ραδιοφωνική συχνότητα που παίζει κάποιο τραγούδι σε αμερικανικούς ραδιοφωνικούς σταθμούς, από το online streaming και από τις πωλήσεις (φυσικές ή ψηφιακές).
Παραπομπές
{
2023
Κατάλογος αντικειμένων NGC (2000-2999)
Ο New General Catalogue (Νέος Γενικός Κατάλογος, για συντομία NGC) είναι από τους πιο διαδεδομένους και ολοκληρωμένους αστρονομικούς καταλόγους για τους ερασιτέχνες αστρονόμους και περιλαμβάνει 7.840 αντικείμενα του βαθέος ουρανού, γνωστά και ως αντικείμενα NGC, όπως γαλαξίες και αστρικά σμήνη. Αυτός ο κατάλογος περιλαμβάνει τα αντικείμενα 2000 μέχρι 2999.
Παραπομπές
*2
Γκεβχερμιουλούκ Σουλτάνα
Η Γκεβχερμιουλούκ Σαχ Σουλτάν (Οθ. Τούρκικα:جفيرمولوك سلطان) (Τούρκικα: Gevhermüluk Şah Sultan, 1467 - 20 Ιανουαρίου 1550) ήταν κόρη του σουλτάνου Βαγιαζήτ Β΄ της Οθωμανικής Αυτοκρατορίας.
Βιογραφία
Γεννήθηκε το 1467 στην Αμάσεια, και ήταν κόρη του σουλτάνου Βαγιαζήτ B΄ και της συζύγου του Μπιουλμπιούλ Χατούν.
Παντρεύτηκε τον Ντουκακινζαντέ Μεχμέτ Πασά, γιο του Μεγάλου Βεζίρη Ντουκακινζαντέ Αχμέτ Πασά, κυβερνήτη του Σμεντέρεβο, του Κιουστεντίλ, του Καραμάν και του Χαλέπι. Μαζί απέκτησαν δύο παιδιά, τον Σουλτανζαντέ Μεχμέτ Αχμέτ Μπέη και την Νεσλισάχ Χανίμσουλταν, η οποία είχε χτίσει το δικό της τζαμί το 1522 που πήρε το όνομά της.
Ο Αχμέτ ήταν γνωστός ως ποιητής του Ντιβανιού που παντρεύτηκε τη Χανζαντέ Αϊσέ Μιχριχάν Χανίσουλταν, κόρη της θείας του Αϊσέ Σουλτάν. Η Νεσλισάχ παντρεύτηκε τον Ισκέντερ Πασά και μετά τον ξάδερφό της Ντουκακινζαντέ Ιμπραήμ Πασά. Ο γαμπρός της έχτισε ένα σχολείο κοντά στο Τζαμί του Ζαλ Μαχμούντ Πασά
Η Γκεβχερμιουλούκ υπήρξε μια από τις μακροβιότερες σουλτάνες. Πέθανε στις 20 Ιανουαρίου 1550 στην Κωνσταντινούπολη σε ηλικία 82/83 ετών.
Πηγές
Κατηγορία:Πριγκίπισσες της Οθωμανικής Αυτοκρατορίας
Βαϊσιγκάνο
Η Βαϊσιγκάνο (Σαμόα: Vaisigano) είναι ένα διαμέρισμα του νησιού Σαβάι των νησιών Σαμόα. Έχει έκταση 178 τ.χλμ. και πληθυσμό 6.643 κατοίκων (2001). Πρωτεύουσα είναι η Ασάου.
thumb|right|400px|Η Παραλία της [[Φαλε'αλούπο]]
Γεωγραφία
Η Βαϊσιγκάνο βρίσκεται δυτικά των Σαμόα και του Σαβάι. Συνορεύει στα βορειοανατολκά με την Γκαγκα'ιφομάουγκα και στα βορεειοδυτικά με τη Σατουπα'ιτέα. Είναι το δυτικότερο διαμέρισμα των Σαμόα.
Παραπομπές
Βαισιγκανο
Τήλεφος της Ινδίας
Ο Τήλεφος υπήρξε βασιλιάς του ινδοελληνικού βασιλείου, μάλλον μικρής διάρκειας στην Γανδάρα. Πότε ακριβώς βασίλεψε δεν είναι γνωστό, οι ιστορικοί υποθέτουν ότι βασίλεψε περί τα μέσα του 1ου αιώνα π.Χ..
Βιβλιογραφία
Κατηγορία:Έλληνες Βασιλείς Βακτρίας & Ινδίας
Περιβόλια Κισσάμου
Τα Περιβόλια είναι χωριό και έδρα ομώνυμης κοινότητος του Δήμου Κισάμου στην Περιφερειακή Ενότητα Χανίων της Κρήτης.
Γεωγραφία
Τα Περιβόλια βρίσκονται στην επαρχία Κισσάμου του νομού Χανιών στην ορεινή έκταση της δυτικής Κρήτης, στις βόρειες πλαγιές του όρους Άγιος Δικαίος σε υψόμετρο 450 μέτρα. Παλιότερα επί Κρητικής πολιτείας υπήρχε στην περιφέρεια μας ως Δήμος Ιναχωρίου. Το αρχαίο αυτό τοπωνύμιο προεκυψε από παραφθορά και έγινε 9 χωριά. Τα Περιβόλια είναι το δεύτερο χωριό της κοιλάδας που ανοίγεται από την ανατολή προς την δύση. Πρώτο είναι το Λούχι χειμώνα καλοκαίρι η ηλιόλουστη αυτή στενόμακρη κοιλάδας έχει ευχάριστο κλήμα, φιλοξενεί οκτώ από τα δώδεκα χωριά του τεως και νυν δήμου Ιναχωρίου, κοινός ποταμός συγκεντρώνει τα νερά των πηγών και εκβάλει στον όρμο Στόμιο που απέχει περίπου 10 χλμ. από το χωριό. Παράλληλα με το ποτάμι υπάρχει άσφαλτος δρόμος που περνώντας μέσα από τα χωριά Βάθη και Πλοκαμιανά οδηγεί στην Μονή Παναγίας Χρυσοσκαλίτισσας και στο ξακουστό πλέον Ελαφονήσι.
Ιστορία
Το χωριό κατοικείται από τα αρχαία χρόνια. Τάφοι ελληνορωμαϊκής περιόδου και της εποχής που άκμασε η Πολυρίνεια με αξιόλογα ευρήματα (αγγεία κτερίσματα κ.τ.λ.) που βρέθηκαν σε τάφους σε διάφορα σημεία μέσα στο χωριό το μαρτυρούν. Η τοπική γραφτή ιστορία αρχίζει από την ενετική εποχής. Μετά την προδοσία των Ενετών στον Αλυκιανό Χανιών και την δολοφονία των Κρητών επαναστατών, οι ενετοί παρέδωσαν τα νεκρά σώματα του αρχηγού της επανάστασης Καντανολέοντος και του γιου του Πέτρου για να τα θάψουν μακριά από τα ενετικά σύνορα. Οι κρητικοί μετέφεραν με συνοδεία μεγάλη (θρηνωδών και κηδευτών) στην μονή Αγίου Νικολάου εις το Ιναχώριον όπου ζούσε και ένας μοναχός συγγενής εκ μητρός του ιδίου του Καντανολέοντος. Η Μονή αυτή του Αγίου Νικολάου είναι το σημερινό κεντρικό νεκροταφείο του χωριού έχει βυζαντινό μικρό εκκλησάκι με αρχιτεκτονική αψίδα στο θόλο κομψό καμπαναριό.
Διοικητικά
Τα Περιβόλια αναφέρονται επίσημα το 1925 με το ΦΕΚ 27Α - 31/01/1925 να προσαρτόνται στην κοινότητα Έλους. Το 1949 με το ΦΕΚ 151Α - 09/07/1949 ορίστηκαν έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, αποτελούν την κοινότητα Περιβολίων Κισσάμου που υπάγεται στη δημοτική ενότητα Ιναχωρίου του δήμου Κισσάμου και σύμφωνα με την απογραφή του 2011 έχουν 39 κατοίκους.
Δείτε: Κοινότητα Περιβολίων Κισσάμου
Παραπομπές
Κατηγορία:Δήμος Κισάμου Κατηγορία:Χωριά του νομού Χανίων
Τάση κανονικότητας
Ο όρος προδιάθεση ομαλότητας (normalcy bias) ή προκατάληψη κανονικότητας (normality bias) αφορά στην ψυχική κατάσταση που εισέρχονται οι άνθρωποι όταν αντιμετωπίζουν μια καταστροφή. Αποτέλεσμα της είναι οι άνθρωποι να υποτιμούν τόσο την πιθανότητα να συμβεί μια καταστροφή, όσο και τις πιθανές επιπτώσεις της. Το παραπάνω μπορεί να οδηγήσει σε καταστάσεις όπου οι άνθρωποι αποτυγχάνουν να προετοιμαστούν επαρκώς για την καταστροφή που έρχεται και σε μεγαλύτερη κλίμακα την αποτυχία κυβερνήσεων να προετοιμάσει τον πληθυσμό για την καταστροφή που έρχεται. Ένα άλλο σύμπτωμα είναι η αδυναμία των ανθρώπων να διαχειριστούν την καταστροφή όταν αυτή συμβεί. Άνθρωποι με υψηλή προδιάθεση ομαλότητας αντιμετωπίζουν δυσκολίες όταν βρεθούν σε καταστάσεις που δεν τους έχουν ξανασυμβεί. Οι άνθρωποι έχουν την τάση να ερμηνεύουν τα σημάδια με τον πιο αισιόδοξο τρόπο και επιμένουν στο συμπέρασμα ότι η κατάσταση είναι λιγότερο σοβαρή.
Κατηγορία:Νόηση Κατηγορία:Κοινωνική ψυχολογία Κατηγορία:Διαχείριση καταστάσεων έκτακτης ανάγκης
Πολιτικά Δικαστήρια
Τα Πολιτικά Δικαστήρια είναι τα δικαστήρια τα οποία είναι αρμόδια για την επίλυση ιδιωτικών διαφορών, για την εκδίκαση δηλαδή διαφορών μεταξύ ιδιωτών. Το δικαίωμα προσφυγής σε δικαστήριο για την επίλυση μιας ιδιωτικής διαφοράς ή για την ικανοποίηση ενός δικαιώματος ή μιας απαίτησης κατά άλλου ιδιώτη αποτελεί ατομικό δικαίωμα και αναγκαία συνέπεια της απαγόρευσης της αυτοδικίας, της απαγόρευσης δηλαδή να επιβάλλει κανείς τα δικαιώματά του σε βάρος τρίτων χωρίς τη μεσολάβηση οργάνων της πολιτείας.
Το Σύνταγμα στο άρθρο 20 παρ. 1 ορίζει ότι:
Από τις ανωτέρω διατάξεις προκύπτει ότι η θέσπιση πολιτικών δικαστηρίων για την επίλυση των ιδιωτικών διαφορών είναι υποχρέωση της πολιτείας απέναντι στους πολίτες.
Στην Ελλάδα τα πολιτικά δικαστήρια συγκροτούνται από τακτικούς δικαστές. Σε χώρες όμως του αγγλοσαξωνικού δικαίου (παλαιότερα στην Αγγλία και σήμερα ακόμα στις ΗΠΑ) τα πολιτικά δικαστήρια συγκροτούνται (όπως και τα ποινικά) από ενόρκους, δηλαδή πολίτες που λειτουργούν ως δικαστές. Το αμερικανικό Σύνταγμα κατοχυρώνει μάλιστα στην 7η τροποποίηση (7th Amendment) το δικαίωμα ιδιωτικές διαφορές σε ομοσπονδιακό επίπεδο να εκδικάζονται από δικαστήρια ενόρκων:
Στο ελληνικό δίκαιο η αρμοδιότητα των Πολιτικών Δικαστηρίων καθορίζεται κατά κανόνα από την αξία του αντικειμένου της διαφοράς, το ύψος της απαίτησης δηλαδή του ενάγοντος, και σε ορισμένες περιπτώσεις από τη φύση της διαφοράς. Διαφορές μικρότερης αξίας δικάζονται από μονομελή δικαστήρια, ενώ μεγαλύτερης αξίας από πολυμελή. Όλες οι δικαστικές αποφάσεις υπόκεινται κατά κανόνα σε ένδικα μέσα. Οι περισσότερες αποφάσεις εκτός από υποθέσεις πολύ μικρής αξίας υπόκεινται σε έφεση ενώπιον ανωτέρου δικαστηρίου, ενώ όλες ανεξαιρέτως οι αποφάσεις υπόκεινται σε αίτηση αναίρεσης ενώπιον του Αρείου Πάγου.
Η διαδικασία που ακολουθείται ενώπιον των πολιτικών δικαστηρίων καθορίζεται από την Πολιτική Δικονομία.
Στις ιδιωτικές περιουσιακές υποθέσεις υπάρχει η δυνατότητα εξωδικαστικής επίλυσης της διαφοράς με την υπαγωγή της σε διαιτησία. Τα μέρη μπορούν να αναθέσουν την εκδίκαση της υπόθεσης σε κάποιον τρίτο (όχι απαραίτητα τακτικό δικαστή), ο οποίος εκδίδει δεσμευτική για τα μέρη διαιτητική απόφαση. Ακόμα όμως κι αυτές οι αποφάσεις υπόκεινται σε κάποιας μορφής δικαστικό έλεγχο για την τήρηση στοιχειωδών κανόνων δίκαιης δίκης (αμεροληψία του διαιτητή, ακρόαση όλων των μερών κλπ.).
Κατηγορία:Δικαστικές αρχές
Ορέστης Μακρής
Ο Ορέστης Μακρής (Χαλκίδα, 30 Σεπτεμβρίου 1898 - Αθήνα, 29 Ιανουαρίου 1975) ήταν Έλληνας ηθοποιός του θεάτρου και του κινηματογράφου και τενόρος της οπερέτας.
Βιογραφία
Τελείωσε το Ωδείο Αθηνών και εμφανίσθηκε στη σκηνή πρώτα ως τενόρος στο θίασο Ροζαλίας Νίκα το 1925, κατόπιν στον θίασο του Ιωάννη Παπαϊωάννου και αργότερα μεταπήδησε στο είδος των κωμικών ρόλων. Το 1939 συνέπραξε με το θίασο Νίκου Μηλιάδη - Κυριάκου Μαυρέα. Ως ηθοποιός διέπρεψε σε απόδοση λαϊκών τύπων. Ανεπανάληπτη ήταν η απόδοσή του στο τύπο του «μεθύστακα», που αποτέλεσε σταθμό στο ελληνικό θέατρο. Τον τύπο αυτόν μετέφερε αργότερα και στον κινηματογράφο σε ομώνυμη ταινία.
Το 1955 απέδωσε τόσο αληθινά τον χαρακτήρα του μισητού ιδιοκτήτη που έγινε αποδέκτης ευτράπελου επεισοδίου σε κεντρικό δρόμο της Αθήνας θεωρούμενος ως πραγματικός ιδιοκτήτης. Συμμετείχε σε περίπου σαράντα ταινίες παίζοντας χαρακτηριστικούς ρόλους, όπως του μεθυσμένου, του άστοργου, του ανάποδου μα και στοργικού πατέρα.
Ήταν παντρεμένος με την Βαρβάρα Δαμίγου, με την οποία απέκτησε δύο παιδιά.
Διάκριση
Τιμήθηκε με το Τάγμα του Φοίνικος. Κηδεύτηκε στο Α΄ Νεκροταφείο σε οικογενειακό τάφο.
Φιλμογραφία
Ο ηθοποιός σε ηλικία 32 ετών|δεξιά
Παραπομπές
Κατηγορία:Έλληνες τενόροι Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί βωβών ταινιών Κατηγορία:Έλληνες κωμικοί Κατηγορία:Απόφοιτοι του Ωδείου Αθηνών Κατηγορία:Ενταφιασμοί στο Πρώτο Νεκροταφείο Αθηνών
Iron Fist (τηλεοπτική σειρά)
Ο Iron Fist της Marvel ή απλά Iron Fist (πρωτότυπος τίτλος: Marvel's Iron Fist ή απλά Iron Fist) είναι Αμερικανική διαδικτυακή τηλεοπτική σειρά που δημιουργήθηκε για το Netflix από τον Σκοτ Μπακ, και βασίζεται στον ομώνυμο χαρακτήρα των Marvel Comics. Τα γεγονότα διαδραματίζονται μέσα στο κινηματογραφικό σύμπαν της Marvel (MCU), αποτελώντας μια συνοχή με ταινίες και άλλες τηλεοπτικές σειρές του franchise, ενώ αποτελεί επίσης την τέταρτη σειρά από μια ομάδα σειρών του Netflix που οδήγησαν στη μίνι τηλεοπτική crossover σειρά, The Defenders. Η παραγωγή της σειράς έγινε από την Marvel Television σε συνεργασία με τα ABC Studios και την Devilina Productions. Ο Σκοτ Μπακ ήταν ο υπεύθυνος της σειράς για τον πρώτο κύκλο, με τον Ρέιβεν Μέτζνερ να αναλαμβάνει στον δεύτερο κύκλο.
Όλα τα επεισόδια του πρώτου κύκλου κυκλοφόρησαν στο Netflix στις 17 Μαρτίου 2017 κι έλαβαν αρνητικές κριτικές από τους κριτικούς. Παρά το γεγονός αυτό, ανάλυση δεδομένων από τρίτους προσδιόρισε πως η σειρά είχε υψηλή τηλεθέαση. Τον Ιούλιο του 2017, ζητήθηκε ένας δεύτερος κύκλος αποτελούμενος από 10 επεισόδια, τα οποία κυκλοφόρησαν στις 7 Σεπτεμβρίου 2018, λαμβάνοντας βελτιωμένες κριτικές σε σχέση με τον πρώτο. Στις 12 Οκτωβρίου 2018, το Netflix ακύρωσε τη σειρά έπειτα από την ολοκλήρωση των δύο κύκλων.
Υπόθεση
Έπειτα από 15 χρόνια κατά τη διάρκεια των οποίων θεωρείτο νεκρός, ο Ντάνι Ραντ επιστρέφει στη Νέα Υόρκη για να διεκδικήσει την εταιρία της οικογένειάς του από τον Χάρολντ Μίτσαμ και τα παιδιά του, Γουόρντ και Τζόι. Όταν όμως εμφανίζεται μία απειλή, ο Ραντ πρέπει να διαλέξει μεταξύ της κληρονομιάς της οικογένειάς του και των καθηκόντων του ως Iron Fist. Έπειτα από τα γεγονότα της σειράς The Defenders και κατά την απουσία του Ματ Μέρντοκ, ο Ραντ αναλαμβάνει να προστατέψει τη Νέα Υόρκη μέχρι που ένας νέος εχθρός απειλεί να πάρει την ταυτότητα του Ραντ ως Iron Fist και να βλάψει αυτούς που αγαπά.
Ανάπτυξη
Μία ταινία Iron Fist βρισκόταν στο στάδιο της ανάπτυξης στα Marvel Studios από το 2000, η οποία ήταν να συγχρηματοδοτηθεί με την Artisan Entertainment. Ο Ρέι Παρκ είχε προσληφθεί για να πρωταγωνιστήσει σε αυτήν, αλλά το πρότζεκτ άλλαξε πολλούς σκηνοθέτες και τελικά δεν προχώρησε. Το στάδιο της ανάπτυξης συνεχίστηκε όταν τα Marvel Studios άρχισαν να αυτοχρηματοδοτούν τις ταινίες τους στα μέσα της δεκαετίας, με τη Marvel να προσλαμβάνει μία ομάδα συγγραφέων για να αναπτύξει μερικούς από τους «λιγότερο γνωστούς χαρακτήρες» που είχε στην κατοχή της, συμπεριλαμβανομένου και του Iron Fist. Το 2010, ο Ριτς Γουίλκς προσλήφθηκε για να γράψει ένα νέο πρόχειρο για την ταινία και μέχρι τον Μάιο του 2013, ειπώθηκε πως ο Iron Fist θα ήταν ένα από τα «μελλοντικά πρότζεκτ» της Marvel.
Τον Οκτώβριο του 2013, το Deadline Hollywood ανέφερε πως η Marvel Television προετοίμαζε τέσσερις δραματικές σειρές κι μία μίνι σειρά, 60 επεισοδίων συνολικά, τις οποίες θα κυκλοφορούσε σε υπηρεσίες video on demand και καλωδιακούς παρόχους, με τους Netflix, Amazon και WGN America να εκφράζουν ενδιαφέρον. Λίγες εβδομάδες αργότερα, Marvel και Disney ανακοίνωσαν πως η Marvel Television και τα ABC Studios θα παρείχαν στο Netflix σειρές που θα επικεντρώνονταν στους χαρακτήρες των Iron Fist, Daredevil, Jessica Jones και Luke Cage, και οι οποίες θα οδηγούσαν σε μία μίνι σειρά βασισμένη στην ομάδα των Defenders. Τον Απρίλιο του 2015, αποκαλύφθηκε πως ο επίσημος τίτλος της σειράς θα ήταν Marvel's Iron Fist. Τον Νοέμβριο, ο επικεφαλής και εκτελεστικός παραγωγός της Marvel Television, Τζεφ Λόουμπ, αναφέρθηκε σε ανεπιβεβαίωτες φήμες πως η Marvel δυσκολευόταν να ισορροπήσει τα μυστικιστικά στοιχεία του Iron Fist στον προσγειωμένο κόσμο της και πως μπορεί να αντικαθιστούσαν τη σειρά με μία ταινία ή μία σειρά με κεντρικό ήρωα τον Punisher. Εξήγησε πως η Marvel και το Netflix ήταν σκόπιμα συγκρατημένοι σε νέα που αφορούσαν τη σειρά Iron Fist μέχρι την πρεμιέρα της σειράς Jessica Jones, έτσι ώστε η προσοχή να στραφεί σε αυτή τη σειρά, η οποία επικεντρωνόταν σε έναν χαρακτήρα που δεν ήταν ευρέως γνωστός στο κοινό. Ο Λόουμπ υποσχέθηκε πως τα νέα για τον υπεύθυνο της σειράς Iron Fist θα έρχονταν σύντομα, με τη Marvel να ανακοινώνει τον Σκοτ Μπακ έναν μήνα αργότερα. Αρχικά, η σειρά ήταν προγραμματισμένη να κυκλοφορήσει ως τρίτη από το Netflix μετά τις Daredevil και Jessica Jones αλλά αυτό άλλαξε, με τη σειρά Luke Cage να κυκλοφορεί τρίτη μιας και ο χαρακτήρας του Luke Cage είχε αφήσει αίσθηση όταν εμφανίστηκε στη Jessica Jones, και η Marvel ήθελε να «ακολουθήσει τη στιγμή». Οι Τζον Νταλ, Σίντι Χόλαντ, Άλι Γκος, Άλισον Ένγκελ, Κρις Χένιγκμαν, Άλαν Φάιν, Σταν Λι, Τζο Κεσάντα, Νταν Μπάκλεϊ, Τζιμ Τσόρι, Λόουμπ και Μπακ λειτούργησαν ως εκτελεστικοί παραγωγοί της σειράς. Ο δεύτερος κύκλος ανακοινώθηκε τον Ιούλιο του 2017, με τον Ρέιβεν Μέτζνερ να ανακοινώνεται ως ο υπεύθυνος της σειράς για αυτόν τον κύκλο, αντικαθιστώντας τον Μπακ. Ο Λόουμπ θεώρησε πως «η αγάπη του Μέτζνερ για ό,τι αφορά τον Iron Fist και η εκτεταμένη γνώση του στις ταινίες με θέμα τις πολεμικές τέχνες τον έκαναν την τέλεια επιλογή» για αυτή τη θέση, ως ο νέος υπεύθυνος για τη σειρά.
Σενάριο
Ο Μπακ δήλωσε πως η σειρά θα είχε έναν πιο ελαφρύ τόνο σε σχέση με τις προηγούμενες σειρές της Marvel στο Netflix, δεδομένου πως «ο ίδιος ο Ντάνι Ραντ είναι ένας πολύ πιο ελαφρύς χαρακτήρας. Είναι κάποιος ο οποίος τρέφει αισιοδοξία και ελπίδα και παρά τα όποια αρνητικά, πιστεύει πως όλα πάντα θα πάνε κατ'ευχήν». Ο Μπακ περιέγραψε τις δυνάμεις του Ραντ ως «όχι και τις καλύτερες υπερδυνάμεις που υπάρχουν. Το μόνο που μπορεί να κάνει είναι να δώσει γροθιά πολύ δυνατά ... μπορείς να το χρησιμοποιήσεις με κάποιους τρόπους αλλά στην υπόλοιπη ζωή του, δεν είναι πραγματικά και τόσο σημαντικό. Το μεγαλύτερο χάρισμά του είναι οι ικανότητές του στις πολεμικές τέχνες και αυτό είναι κάτι για το οποίο υπέφερε και δούλεψε σκληρά για να αποκτήσει». Οι συγγραφείς και οι παραγωγοί προσέγγισαν «επιστήμονες για να συζητήσουν μαζί τους αν κάποιος θα μπορούσε ενδεχομένως να έχει τέτοιου είδους υπερδύναμη στον πραγματικό κόσμο». Ο Λόουμπ περιέγραψε τη σειρά ως την «επιδρομή της Marvel στις ταινίες πολεμικών τεχνών» και ο Μπακ δήλωσε πως τα κόμικ ήταν απλά «ένα σημείο εκκίνησης» για τη σειρά, η οποία θα ήταν «πολύ προσγειωμένη [και] καθοδηγούμενη από τον χαρακτήρα». Ο Τζόουνς θεώρησε πως η σειρά «ήταν στην πραγματικότητα μία φεμινιστική τηλεοπτική σειρά» αποκαλώντας τις γυναίκες χαρακτήρες της «απίστευτα δυνατές, απίστευτα μοναδικές και οι οποίες πραγματικά στηρίζουν τους άντρες σε αυτόν τον κόσμο... Όλοι οι άντρες της σειράς διαλύονται. Χρειάζονται αυτές τις γυναίκες για να τους κρατήσουν δυνατούς».
Κάθε επεισόδιο του πρώτου κύκλου πήρε τον τίτλο του από μία κίνηση της πολεμικής τέχνης Shaolin Kung Fu ενώ του δεύτερου από τίτλους τευχών διαφόρων κόμικ στα οποία εμφανίστηκε ο Ντάνι Ραντ.
Κάστινγκ
Το κάστινγκ για το Iron Fist ξεκίνησε τον Νοέμβριο του 2015, με τον Φιν Τζόουνς να προσλαμβάνεται για τον ρόλο του Ντάνι Ραντ / Iron Fist τον Φεβρουάριο του 2016, αλλά να μην ανακοινώνεται επίσημα από τη Marvel μέχρι τον Μάρτιο. Σχετικά με την πρόσληψη του Τζόουνς, ο Μπακ δήλωσε: «τον είδαμε και πιστεύω πως όλοι απλά γνωρίζαμε αμέσως πως αυτός ήταν ο άνθρωπός μας... Έδειχνε απλά ικανός να απεικονίσει [τη νεανική αισιοδοξία και την ασυμβίβαστη συμπεριφορά του χαρακτήρα] όταν χρειαζόταν και μερικές φορές και τα δύο μαζί, κι έτσι ήταν πολύ ικανός και ευέλικτος καθώς έφερνε τον χαρακτήρα στη ζωή». Μέχρι τον Απρίλιο, οι Τζέσικα Χένγουικ, Ντέιβιντ Γουένχαμ, Τζέσικα Στρόουπ και Τομ Πέλφρι προσλήφθηκαν για τους ρόλους των Κολίν Γουίνγκ, Χάρολντ Μίτσαμ, Τζόι και Γουόρντ Μίτσαμ αντίστοιχα, ενώ μέχρι τον Ιούνιο ο Σάσα Νταβάν προσλήφθηκε για τον ρόλο του Ντάβος, αν και ο ρόλος που θα είχε αποκαλύφθηκε τον Μάρτιο του 2017. Τον Οκτώβριο του 2016, αποκαλύφθηκε πως η Ροζάριο Ντόσον θα επαναλάμβανε τον ρόλο της ως Κλερ Τεμπλ από τις προηγούμενες σειρές της Marvel στο Netflix. Επίσης, ο Ραμόν Ροντρίγκεζ προσλήφθηκε για τον ρόλο του Μπακούτο.
Οι Τζόουνς, Χένγουικ, Πέλφρι, Στρόουπ και Νταβάν επέστρεψαν για τους ρόλους τους στον δεύτερο κύκλο, με τις Σιμόν Μίσικ και Άλις Ιβ να προστίθενται στο καστ. Η Μίσικ επανέλαβε τον ρόλο της ως Μίστι Νάιτ από προηγούμενες σειρές της Marvel στο Netflix, ενώ η Ιβ ενσάρκωσε τη Μαίρη Γουόκερ.
Σχεδιασμός
Η Στέφανι Μασλάνσκι είναι η σχεδιάστρια κοστουμιών της σειράς, ένας ρόλος που είχε επίσης και σε προηγούμενες σειρές της Marvel στο Netflix. Η Μασλάνσκι σημείωσε πως μία από τις διαφορές σε αυτή τη σειρά ήταν οι γειτονιές που βρέθηκε οι οποίες ήταν «πιο πλούσιες» σε σχέση με το Χελς Κίτσεν των Daredevil και Jessica Jones και το Χάρλεμ του Luke Cage. Ως εκ τούτου, ο Ραντ φοράει περισσότερο κοστούμια σε σχέση με τους άλλους ήρωες και, δεδομένου των καυγάδων που εμπλέκεται συνεχώς, προστέθηκε αρκετό spandex για να αυξηθεί την ελαστικότητα των κοστουμιών. Τα ρούχα του μοναχού και η στολή πολεμιστή του Ραντ βασίστηκαν σε «πραγματικές στολές πολεμιστών μοναχών Σαολίν... πήρα αυτή την ξεχωριστή σιλουέτα από τον ρουχισμό των πολεμιστών μοναχών Σαολίν και τη συνδυάσαμε με τα παραδοσιακά χρώματα του Iron Fist, το πράσινο και το χρυσό».
Οι τίτλοι αρχής της σειράς δημιουργήθηκαν από την Elastic.
Γυρίσματα
Τα γυρίσματα της σειράς έλαβαν χώρα στη Νέα Υόρκη. Ο Μάνουελ Μπιλέτερ λειτούργησε ως διευθυντής φωτογραφίας για τον πρώτο κύκλο, έπειτα από τη δουλειά του στις σειρές Jessica Jones και Luke Cage, με τον Μπρετ Τσαν να λειτουργεί ως διευθυντής στη δεύτερη μονάδα, καθώς και ως συντονιστής των μαχών. Ο πρώτος κύκλος γυρίστηκε σε high dynamic range βίντεο (HDR), για το οποίο ο Μπιλέτερ δήλωσε πως πρόσθετε «μία νότα εκμάθησης» στη δουλειά του, αναγκάζοντάς τον να ξανασκεφτεί το πώς θα γύριζε συγκεκριμένες σκηνές. Στον δεύτερο κύκλο, ο Νιλς Άλπερτ λειτούργησε ως διευθυντής φωτογραφίας, ενώ ο Κλέιτον Μπάρμπερ ανέλαβε τον συντονισμό των μαχών.
Μουσική
Στα τέλη Οκτωβρίου 2016, αποκαλύφθηκε πως ο Τρέβορ Μόρις θα συνέθετε τη μουσική του πρώτου κύκλου. Ένα soundtrack άλμπουμ με τη μουσική επένδυση του Μόρις για τον πρώτο κύκλο κυκλοφόρησε ψηφιακά από τη Marvel στις 17 Μαρτίου 2017, την ίδια μέρα με την κυκλοφορία των επεισοδίων του κύκλου. Ο Ρόμπερτ Λάιντεκερ συνέθεσε τη μουσική επένδυση του δεύτερου κύκλου.
Συνδέσεις με Κινηματογραφικό Σύμπαν της Marvel
Ο Iron Fist αποτελεί την τέταρτη σειρά από την ομάδα σειρών της Marvel που μεταδόθηκαν από το Netflix, μετά τις Daredevil, Jessica Jones και Luke Cage, οι οποίες οδήγησαν στη μίνι σειρά The Defenders. Τον Νοέμβριο του 2013, ο Γενικός Διευθυντής της Disney Μπομπ Άιγκερ δήλωσε πως αν οι χαρακτήρες αποδεικνύονταν δημοφιλείς στο Netflix, «είναι πολύ πιθανόν να μπορέσουν να αποκτήσουν δική τους ταινία», κάτι το οποίο επανέλαβε ο Σαράντος τον Ιούλιο του 2015. Τον Αύγουστο του 2014, ο Βίνσεντ Ντ' Ονόφριο, ο οποίος υποδύεται τον Γουίλσον Φισκ στη σειρά Daredevil, δήλωσε πως μετά «την ολοκλήρωση των σειρών στο Netflix», η Marvel έχει «ένα μεγαλύτερο σχέδιο επέκτασης». Τον Μάρτιο του 2015, ο Λόουμπ αναφέρθηκε στην ικανότητα της σειράς να διασταυρωθεί με τις ταινίες και τις άλλες τηλεοπτικές σειρές του MCU που προβάλλονται από το ABC, λέγοντας: «Όλα συνυπάρχουν στο ίδιο σύμπαν. Όπως είναι αυτή τη στιγμή, με τον ίδιο τρόπο που οι ταινίες μας ξεκίνησαν αυτοδύναμες και με τον καιρό οδηγηθήκαμε στους Εκδικητές, έγινε πιο πρακτικό για τον Captain America να εμφανιστεί για λίγο στον Thor 2 και για τον Μπρους Μπάνερ στο τέλος του Iron Man 3. Πρέπει να το κερδίσουμε αυτό. Το κοινό πρέπει να καταλάβει πρώτα ποιοι και τι είναι όλοι αυτοί οι χαρακτήρες πριν αρχίσουμε να τους αναμειγνύουμε».
Κυκλοφορία
Η σειρά Iron Fist είναι διαθέσιμη στην υπηρεσία streaming του Netflix, σε όλες τις επικράτειες όπου είναι διαθέσιμο, σε υψηλή ευκρίνεια ανάλυσης 4K (Ultra HD 4K) και σε υψηλής δυναμικής εμβέλειας βίντεο (HDR). Τα επεισόδια κάθε κύκλου κυκλοφόρησαν ταυτόχρονα, σε αντίθεση με την καθιερωμένη εβδομαδιαία κυκλοφορία ανά επεισόδιο σειρών, για να ενθαρρυνθεί η παρακολούθηση όλων των επεισοδίων μαζί, μια μέθοδος που χρησιμοποιήθηκε επιτυχημένα και για άλλες πρωτότυπες σειρές του Netflix.
Προώθηση
Το Τμήμα Καταναλωτικών Προϊόντων της Disney δημιούργησε μία μικρή σειρά προϊόντων προς εξυπηρέτηση ενήλικου κοινού, δεδομένου του ότι η σειρά έχει έναν πιο κοφτερό τόνο. Ο Πολ Γκίτερ, ανώτερος αντιπρόεδρος της Marvel Licensing για το τμήμα καταναλωτικών προϊόντων της Disney, εξήγησε πως η εστίασή τους θα ήταν περισσότερο προς έφηβους και ενήλικες παρά σε πολύ νεαρά άτομα. Επιπρόσθετα, δημιουργήθηκε ένα εμπορικό πρόγραμμα Marvel Knights για να στηρίξει τη σειρά, το οποίο δημιουργεί νέες ευκαιρίες για μεμονωμένες σειρές προϊόντων και συλλεκτικών προϊόντων. Οι συνεργάτες αδειοδότησης ήθελαν να συνεργαστούν με τη Marvel για το πρότζεκτ του Iron Fist, παρά το ότι δεν ήταν κινηματογραφικό πρότζεκτ.
Τηλεθέαση
Καθώς το Netflix δεν αποκαλύπτει τα νούμερα τηλεθέασης των συνδρομητών του για καμία από τις δικές του σειρές, ο Καρίμ Ζρέικ, ανώτερος αντιπρόεδρος του προγράμματος της Marvel Television, παρείχε τον Αύγουστο του 2017 κάποια δημογραφικά στοιχεία τηλεθέασης για τον Iron Firs, σημειώνοντας πως η σειρά προσέλκυσε κυρίως νεαρούς θεατές. Επίσης τον ίδιο μήνα, το Netflix δημοσίευσε κάποια πρότυπα προβολής για τις σειρές της Marvel. Τα στοιχεία, τα οποία προήλθαν από τις «1300 'κοινότητες γεύσης' από όλο τον κόσμο, όπου οι συνδρομητές ομαδοποιούνται ανάλογα με το τι παρακολουθούν», έδειξαν πως οι τηλεθεατές δεν παρακολουθούσαν τις σειρές με τη χρονολογική σειρά κυκλοφορίας τους, αλλά ξεκινούσαν συνήθως με την Jessica Jones, συνέχιζαν με τις Daredevil και Luke Cage και τελείωναν με τον Iron Fist. Ο Τοντ Γιέλιν, ο αντιπρόεδρος του τμήματος καινοτομίας προϊόντων του Netflix, σημείωσε πως το κοινό παρακολουθεί τις σειρές «με τη σειρά που το ενδιαφέρει και από το πώς μαθαίνει για αυτές». Τα στοιχεία του Netflix έδειξαν επίσης πως κάποιος που παρακολουθεί τον Luke Cage θα προχωρήσει πιο συχνά προς τον Iron Fist, ενώ άλλες σειρές «που προέρχονται από παραμύθια» όπως οι 13 Reasons Why, Love και Οι 100, οδήγησαν τους τηλεθεατές στο να ξεκινήσουν τον Iron Fist. Τον Οκτώβριο του 2018, η Crimson Hexagon, μια εταιρία μελέτης καταναλωτών, δημοσίευσε στοιχεία που εξέταζαν τον «θόρυβο στα κοινωνικά δίκτυα» για τη σειρά προσπαθώντας να το συσχετίσει με πιθανή τηλεθέαση. Τα στοιχεία έδειξαν πως όταν ο πρώτος κύκλος έκανε πρεμιέρα τον Μάρτιο του 2017, συγκέντρωσε περισσότερες από 120,000 αναρτήσεις σε Twitter και Instagram. Όταν κυκλοφόρησε ο δεύτερος κύκλος τον Σεπτέμβριο του 2018, οι αναρτήσεις μειώθηκαν δραματικά κάτω από 20,000.
Κριτικές
Η σελίδα συλλογής κριτικών Rotten Tomatoes δίνει στον πρώτο κύκλο ποσοστό αποδοχής 20%, βασισμένο σε 84 κριτικές. Στο τμήμα ομοφωνίας της σελίδας διαβάζουμε: «Παρά τις κάποιες καλές στιγμές, ο Iron Fist βαραίνει από μία απουσία δυναμικής και πρωτοτυπίας». Η σελίδα συλλογής κριτικών Metacritic βαθμολόγησε τη σειρά με 37/100 βασισμένη σε 21 κριτικές, με τη σήμανση «γενικά δυσμενείς κριτικές».